IT Għaqda Każin Banda San Filep AD 1851 Ix-Xiri tad-Dar W tal-Każin Banda San Filep Nhar il-Ħadd 28 ta' Jannar 1940, sar il-kuntratt tax-xiri tas-Sede tal-Każin San Filep. Dan ifisser li din is-sena timmarka t-tifkira anniversarja ta' 70 sena. Tista' tgħid li l-gwerra kienet diġà bdiet tinħass sew mill-Maltin. B'dana kollu, l-Għaqda Każin Banda San Filep ma setgħetx tagħmel aħjar milli tixtri d-dar tal-Każin tagħha. Ma' din l-okkażjoni memorabbli, s-Soċjetà rabtet programm li twettaq b'suċċess:- Sa mill-Ħamis 25 ta' Jannar 1940 saru konferenzi minn Emanuel Borg, Konferenzier ta' fama, membru tas-Soċjetà tad-Dutrina M.U.S.E.U.M. Is-Sibt inġieb Saċerdot għall-Qrar ġewwa l-Każin San Filep. Il-Ħadd 28/01/1940, Jum il-Kuntratt, u fl-istess ħin saret it-tifkira tal-ħdax-il sena mill- Konsagrazzjoni tal-Każin San Filep lill-Qalb ta' Ġest. Filgħodu ġiet iċċelebrata Quddiesa bi Tqarbina għall-Membri ta' din is-Soċjetà mir-Rev Mons. Kan. Kap. Salvatore Milanesi Ex Arċipriet ta' Ħaż- Żebbuġ fl-Oratorju tal-Knisja Arċipretali. Fil-10.30a.m., ġewwa l-Każin San Filep, l-Arċipriet tal- Parroċċa, il-Wisq Rev. Dun Pawlin Galea, għamel il-Konferenza tal-Okkażjoni. Wara kkommemora t-Tiġdid tal-Konsagrazzjoni lill-Qalb Imqaddsa ta' Ġest. Filgħaxija sar il-kuntratt tax-Xiri tal-Każin fis-Sede tas- Soċjetà stess fl-atti tan-Nutar Dr. Giorgio Borg Olivier. Ix- xiri sar mingħand l-aħwa Felici: Loretor, Paolo, Raffaele u Nazzareno — għall-każin tal-Banda San Fielp dehru r-Rev Loreto Callus u Paolo Zammit fil-kariga tagħhom ta' President u Segretarju rispettivament. Kif kienu ġew awtorizzati bil- Laqgħa Ġenerali tal-membru tal-każin li saret il-Ħadd 21 ta' Jannar 1940. Is-Sede tal-Każin inxtrat bil-prezz ta' £1050. Iż-żewġ xhieda għal dan il-kuntratt kienu r-Rev. Kap Salvatore Milanesi, u l-Arċipriet Dun Pawlin Galea. Hekk kif intemmu l-atti tal-Kuntratt Dun Loreto Callus bħala President kixef il- 'Lapida' ta' Tifkira. Hawn il-Banda San Filep daqqet l-Innu tagħha akkumpanjat bil-kant tal-Kor tat-tfal immexxi mir-Revdu Alexander Zammit, Ex President. Minħabba x-xita, il-Banda San Filep kompliet il-Programm Mużikali Tagħha fis-salun tal-Każin. Il-Programm ikun jinkludi: rr , me Il-Każin San Filep kif kien jidher fl-1940. Innu tal-Papa Marċ Sinfoniku Espirit De Corps Ed Otto D'Agata Rapsodia Slava D. Friedemann Għażla mill-Opra La Gioconda A. Ponchielli Għażla mill-Opra Norma S. Bellini Ħolma Billet D' Amour Datu Gatt Innu San Filep Innu Malti Għaqda Każin Banda San Filep AD 1851 ) INTA Fi tmien dan il-programm mużikali hekk imżewwaq taħt id-direzzjoni ta' Mro. Datu Gatt, in- numru kbir ta' membri, il-ħbieb tal-Għaqda u l-mistednin li attendew għal dan il-festin ingħaqdu flimkien u bħala turija ta' għożża ppreżentaw Standard Franċiż lill-Banda San Filep. Interessanti ngħidu li l-kliem ta' din il-Lapida ġie miktub mir-Rev. Mons. Professur u President Onorarju tas-Soċjetà Mużikali San Filep — Dun Karm Psaila, l-Poeta Nazzjonali ta' Malta. Fit-28 ta' Jannar 1940 Egħluq il-ħdax-il sena mill-konsagrazzjoni tagħna lill-Qalb l-iżjed Qaddisa ta' Ġesli ix-Xirka Mużikali San Filep xtrat bil-Liġi dan il-Każin li għandu l-isem minnha u qiegħdet din l-irħama miktuba bħala tifkira ta' dan l-att u bħala għelma tax-xewqa tagħna qawwija li din ix-xirka u dan il-każin jibqgħu dejjem iġibu l-isem li għandhom u li jekk qatt din ix-xirka tiġi li tinħall il-Każin jgħaddi f'idejn il-Prokuratur ta' San Filep. Illum, sebgħin sena wara din il-ġrajja; il-lapida komemorattiva tinsab inwaħħla fl-intrata tal- Każin San Filep u l-istandard Franċiż għadu miżmum b'għożża. Nagħlaq din il-kitba b'dawn il-ftit veri ta' tislima lil niesna Zebbuġin ta' 150 sena ilu…7 Insellmu lil Niesna Żebbuġin Ta' kull sena mal-Festa niftakru f'Niesna Żebbuġin, Li darba semgħu l-għajta u bi qlubhom miftuħin, Taw kull ma setgħu biex ta' Filippu Xbieha li ssaħħar, Xi darba jilqgħu bi ħġarhom fil-Knisja miġburinl M' għadt il-mixi tax-xhur il-għajta sħiħa dwiet kullimkien, Fit-Tempju narawk fil-fidda Vara Kapulavur. Il-Qassisin imħeġġa mill-għajta ta' Poplu ħawtiel, Bierku l-Opra u fitxew li tinħadem mill-aqwa Skulturi Il-ferħ beda jikber ta' statwa tal-Fidda 'unika'; Fix-xbieha ta' Filippu jilmħu Qaddis hekk ħanin, Missier, ħelu jarmu d-dija, jirbaħ id-dlam u l-ħażin, Lest b'idejh mgħollija pront biex ibierek biż-Żebbuġint